text: George Charles Beresford
  Libben en wurk[bewurkje seksje | boarne bewurkje]
  Beresford wie de soan fan de begoedige majoar Henry Marcus Beresford (in famylje mei de Markys fan Waterford oan it haad) en Julia Ellen Maunsell en de tredde fan fiif bern. Hy krige in yngenieursoplieding en ferfarde yn 1882 nei Yndia dêr't er oan't wurk gie by Publike Wurken. Fjouwer jier letter krige er malaria, gie werom nei Ingelân en begûn oan in stúdzje Keunst. Beresford syn earste skilderwurk waard útstald yn de Royal Academy of Arts yn Londen.
  Beresford waard lykwols mear oanlutsen troch fotografy en iepene yn 1902 in fotostudio yn Knightsbridge, in plak oan de râne fan Londen. Dêr makke er yn de perioade oant 1932 in mannichte platinoprinten fan ferneamde persoanen, meast skriuwers, keunstners en politisy, en waard ien fan de meast bekende portretfotografen fan syn tiid. Beresford syn wurk waard publisearre yn tal fan foaroansteande tydskriften, sa as The Tatler en The Illustrated London News.
  In protte fan syn wurk hat de de National Portrait Gallery yn Londen op'e noed.
  Galery[bewurkje seksje | boarne bewurkje]
  Skriuwer Joseph Conrad, 1904
  Skriuwster Virginia Woolf, 1902
  Aktrise Gabrielle Enthoven, 1904
  Dichter William Butler Yeats, 1911
  Jacob Epstein, 1924
  Lord Alfred Douglas, 1903
  Skilder William Orpen, 1903
  Wyndham Lewis, 1913
  William Rothenstein, 1902
  Lady Ottoline Morrell, 1903